Odense Adresse-Contoirs Efterretninger, 1832-11-12
Spanien. Det vilde være for meget at vente, om de under Navne af Legitimister, Absolutister og Carlister bekjendte evige Fiender af selskabelig Orden og lovmæssig Frihed skulde blive rolige Tilskuere ved den her indtrufne pludselige Forvandling. Saaledes har Generalkapitainen over de baleariske Øer, Den Aymarie paa Mallorka, ladet Jnfanten Don Carlos udraabe til Regent eller Konge, og flere Embedsmænd, som modsatte sig hans Forehavende, fængsle. Tropper ere nu afgaaede fra Catalonien, for at bringe ham til Fornuft. General Noreno, som lod Dødsdommen fuldbyrde paa Torrijos og hans 53 Ulykkesbrødre, vilde ikke nedlægge Kommanden, førend hans Efterfølger truede med at lade ham skyde, og Grev de Espagna skal heller ikke med det Gode ville fratræde sin Post som Generalkapitain i Catalonien. J Valencia ere flere Jesuiter hæftede som Deeltagere i en Sammensværgelse. Dronningen, hvis Tilhængere af de Apostoliske spotviis kaldes Christine=Macaroni, lader sig imidlertid ikke kyse, men fortsætter rolig sit Værk, og maaskee vil det her lykkes en ædel Qvinde at udføre de velgjørende Planer, for hvilke saa mangen en Mand forgiæves er bleven et Offer. Hvor lysskye den længe forfulgte Sandhed omsider kan blive, sees deraf, at ei engang Hoftidenden vovede at aftrykke Ordene i Amnestie=Dekretet: imod min Villie, eller efter det Spanske rettere, til min store Smerte;" men det hialp ikke, næste Dag maatte Bladet gjentage Dekrettet uforvansket. Haabentlig vil Dronningens velgrundede Smerte, heller ikke være forgiæves, Man venter nu ogsaa et Dekret til Fordeel for Kjøberne af Nationalgodser under Cortes, Jværksættelse af den pavelige Bulle om Salget af den forrige Jnqvisitions Godser, hvilken Hr.v. Calomarde, af bare Ømhed for Don Carlos, havde lagt paa Hylden, Ophævelse af det hemmelige Politie, et forbedret Postvæsen &c. Daglig høres om Afsættelser, Udnævnelser og Reformer, og som Man forsikrer, bliver Hertugen af San Fernande Ministerpræsident istedetfor BegBermude, som nu har forladt London. En af Regjeringens første politiske Forholdsregler troer Man ogsaa vil blive de sydamerikanske Staters Erkjendelse, imod Betaling af en vis Sum under Frankerigs og Engellands Garantie. Overalt ville de meest omfattende Reformer først blive bekjendtgjorte efter Jnfanten Don Carlos Afreise, som endnu ikke var paafulgt. Kriminaletterne have faaet befaling til at opbevare alle Protokoller over Sager angaaende politiske Forbrydelser i Arkivet. Smukke Ting ville komme for Lyset, hvis de nogensinde kom til Publikums Kundskab. Saaledes maatte en Ulykkelig, ved Navn Bringas, som nylig løslodes af Fængslet, bæres til sit Hjem i en Portechaise, da han havde mistet Brugen af alle sine Lemmer. han havde mi Efterat Ovenstaaende var sluttet, bringer den overordentlige Dagspost Efterretning fra Madrid af 25 Octbr. om en sammesteds itide opdaget udbredt Sammensværgelse af den apostoliske Faktion. Alt i flere Dage var fundet Oprørs Proklamationer paa Gadehjørnerne, indtil de Skyldige den 24de bleve opdagede ved Hielp af den franske Ambassadeurs, Grev v. Ravnevals Huusfolk. En Mængde Papirer af høieste Vigtighed fandtes ved Soelporten og hos 2 franske Legitimister. Foruden mange flere, ere og 3 Franske, hvoraf 2 føre Grevetitel, hæftede, og Huussøgningerne vedvarede. Planen var beregnet paa de nordlige Provindser, især Catalonien, og en Opstand i Madrid skulde give Løsenet. Den franske Ambassadeur havde om Morgenen den 25de en Samtale med Dronningen, som varede i flere Timer. Hs. Majestæt skal i en egenhændig Skrivelse til den franske Dronning have forlangt fuldstændige Lister over alle til Frankerig udvandrede Spaniere, som ville benytte Amnestie Dekretet, og Man synes blot at ville oppebie disse Mænds Tilbagekomst, for at indkalde Cortes. Grev de Espagne skal for sin Opsætsighed være forviist Landet, og den neapolitanske Ambassadeur, Marchese Antonini, har, som det hedder for Deeltagelse i det apostoliske Komplot, faaet Befaling at forlade Madrid inden 8 Dage. Det er ogsaa forbudet Munkene at holde fanatiske Prædikener - hvilket dog nok vil blive dem umuligt at efterleve. Derimod er Forbudet for de saakaldte Verdens Geistlige, i Provindserne, at komme til Madrid og de Kongelige Residentser, ophævet som, en trykkende Forholdsregel, der nedsatte dem under andre Borgerklasser i Staten."